በደቡብ አፍሪካውያን፣ በአፍሪካ አሜሪካውያን፣ በካረቢያንና በጃሜይካውያን ህዝቦች ዘንድ በእጅጉ ተስፋ ትደረግ የነበረችው ቤተክርስቲያናችን ለሰው ልጆች ነፃነትና በተለይም ደግሞ ለአፍሪካዊ ወንድማማችነት መንፈስ (Pan Africanism) ትልቅ የሆነ ታሪካዊ ድርሻን አበርክታለች፡፡ የዚህን ኦርቶዶክሳዊት ቤተክርስቲያናችን ለነፃነት የከፈለችውን ክቡርና ውድ ዋጋ በሌሎች የአፍሪካ ሀገራት፣ በላቲን አሜሪካ እንዲሁም በአፍሪካ አሜሪካውያን ዘንድ ያሳደረውን ትልቅ መነሳሳትና ወኔ እንዲሁም ታሪካዊ ፋይዳ በጉልህ የሚያስገነዝብ እውነታ በዚህ በደቡብ አፍሪካ ህያው የሆነ የታሪክ ትስስሩን ጠብቆ ቆይቷል፡፡
